Peter's Guesthouse is 'n 3-ster-gastehuis in 'n veilige kompleks, Peter's Place, in die stil en veilige voorstad Equestria in die ooste van Pretoria. Die gastehuis is maklik bereikbaar vanaf die N1 en N4 (Witbank-hoofweë), wat dit die ideale verblyf-opsie maak vir sake of plesier.
Die gastehuis het 'n totaal van 11 kamers. Elke kamer is ingerig met lugversorging, 'n privaat badkamer en tee- en koffiemaakgeriewe. Sekere van die kamers het ook 'n privaat ingang en ander het weer dubbeldeure wat lei na die tuin. Hoë spoed WiFi-toegang is beskikbaar aan alle gaste.
Die gastehuis maak grootliks van sonkrag gebruik en word dus n…
Die gastehuis maak grootliks van sonkrag gebruik en word dus nie deur beurtkrag geaffekteer nie.
Gaste kan ontspan in die pragtige tuin of lekker gaan afkoel in die skitterende swembad. Daar is 'n lapa, braaigeriewe en skaduryke parkeerplek beskikbaar vir jou motor.
Peter's Guesthouse is na aan Wilgers Hospitaal, Waltloo Industriële Area, Silverton, Silver Lakes, The Grove Winkelsentrum, Menlyn Park Winkelsentrum en verskeie restaurante.